Ինչ վերաբերում է Երեւանի մասին ներկայացված ծրագրերին, ապա Վարդան Ջալոյանը նշում է, որ ինքը շատերի մոտ է նկատել գաղափարներ, ինչն ավելի կարեւոր է։ «Կարեւոր է, որ հնարավոր լինի փոխել Երեւանի կառավարման հին մոդելը։ Ինձ թվում է, որ ցանկացած դեպքում այդ մոդելը կփոխվի, եւ ընտրությունների դրական ելքը միայն դրա մեջ է։ Կարծում եմ, որ ավագանիում կլինեն քննարկումներ, թե ինչպես պետք է փոխել Երեւանի կառավարման մոդելը, ինձ հետաքրքրում է արդյունքը։ Շատ կարեւոր է, որ լինեն նոր գաղափարներ»,- ասաց մեր զրուցակիցը։